open-index/open-wikipedia-markdown huggingface dataset:
থানা ভবন

**থানা ভবন** ভারতের উত্তরপ্রদেশের শামলী জেলার একটি ছোট শহর। কথিত আছে, দেবী ভবন মন্দিরের নাম থেকে থানা ভবন নামটির উদ্ভব হয়েছে। এটি দিল্লি থেকে প্রায় ১২০ কিলোমিটার (৭৫ মাইল) দূরে দিল্লি–সাহারানপুর মহাসড়ক এনএইচ ৭০৯বি-তে অবস্থিত।

## বর্ণনা
এই শহরটি ১৭টি ওয়ার্ডে বিভক্ত। প্রতি পাঁচ বছর পর পর এখানে সিটি নির্বাচন অনুষ্ঠিত হয়। ২০১১ সালের আদমশুমারি অনুযায়ী, এখানের জনসংখ্যা ১২,১১০। যার মধ্যে পুরুষ ৬৫৯৪ এবং মহিলা ৫৫১৬। স্বাক্ষরতার হার ৬৬.৮৩%। তফসিলি জাতির সংখ্যা ৮.৪১%। এ শহরের উল্লেখযোগ্য ব্যক্তিবর্গের মধ্যে রয়েছেন আশরাফ আলী থানভী ও ইহতিশামুল হক থানভি।

## তথ্যসূত্র

বিষয়শ্রেণী:শামলী জেলার শহর ও নগর
ইউজিসি

**ইউজিসি** বলতে বোঝাতে পারে:

* বাংলাদেশ বিশ্ববিদ্যালয় মঞ্জুরী কমিশন
* বিশ্ববিদ্যালয় মঞ্জুরি কমিশন (ভারত)
নর্মদা কর

**নর্মদা কর** (১৮৯৩-১৯৮০), একজন ভারতীয় সম্পাদক, লেখক এবং ওডিশা থেকে কলাবিদ্যায় স্নাতক পরীক্ষায় উত্তীর্ণ প্রথম মহিলা ছিলেন। 

## জীবনের প্রথমার্ধ
নর্মদাদেবী ১৮৯৩ সালের ১২ই অক্টোবর ভারতের কটকে স্বাধীনতা সংগ্রামী, সমাজকর্মী এবং **উৎকল সাহিত্যের** প্রতিষ্ঠাতা বিশ্বনাথ করের সন্তান রূপে জন্মগ্রহণ করেন। কলকাতা বিশ্ববিদ্যালয় থেকে প্রবেশিকা পরীক্ষায় উত্তীর্ণ হওয়ার পর তিনি ঐতিহাসিক বেথুন কলেজে যোগদান করেন, ১৯১৪ সালে স্নাতক সম্পন্ন করেন এবং ওড়িশার প্রথম মহিলা স্নাতক হন।  ১৬ বছর বয়সে তিনি একজন বাঙালি আইনজীবী জিতেন্দ্র বিশ্বাসের সাথে বিবাহবন্ধনে আবদ্ধ হন। 

## মৃত্যু
১৯৮০ সালের ১৩ই অক্টোবর কর ভারতের কলকাতায় তার বাড়িতে মারা যান। 

## তথ্যসূত্র

 
বিষয়শ্রেণী:১৯৮০-এ মৃত্যু
বিষয়শ্রেণী:১৮৯৩-এ জন্ম
বিষয়শ্রেণী:ওড়িশার ব্যক্তি
সিসিএন বিজ্ঞান ও প্রযুক্তি বিশ্ববিদ্যালয়

**সিসিএন বিজ্ঞান ও প্রযুক্তি বিশ্ববিদ্যালয়** বাংলাদেশের একটি বেসরকারি বিশ্ববিদ্যালয়। এটি কুমিল্লার কোটবাড়িতে অবস্থিত। ২০১৪ সালে বিশ্ববিদ্যালয়টি ইউজিসির অনুমোদন লাভ করে। বর্তমানে চারটি অনুষদের অধীনে বিশ্ববিদ্যালয়টির শিক্ষা কার্যক্রম পরিচালিত হচ্ছে।

## ইতিহাস

## অনুষদ এবং বিভাগসমূহ
* **প্রকৌশল অনুষদ**
** পুরকৌশল বিভাগ 
** কম্পিউটার বিজ্ঞান ও প্রকৌশল বিভাগ
** তড়িৎ ও ইলেকট্রনিক কৌশল বিভাগ
* ** বিজ্ঞান অনুষদ**
** গণিত বিভাগ
** সামাজিক বিজ্ঞান বিভাগ (অর্থনীতি)
* ** ব্যবসায় প্রশাসন অনুষদ**
** ব্যবসায় প্রশাসন বিভাগ
* ** লিবারেল আর্টস অনুষদ**
** আইন বিভাগ
** ইংরেজি বিভাগ 
** বাংলা বিভাগ

## তথ্যসূত্র

## আরও দেখুন
* কুমিল্লা বিশ্ববিদ্যালয়
* রবীন্দ্র মৈত্রী বিশ্ববিদ্যালয়

## বহিঃসংযোগ
* 
* ইউজিসির ওয়েবসাইটে সিসিএন বিজ্ঞান ও প্রযুক্তি বিশ্ববিদ্যালয়

বিষয়শ্রেণী:২০১৪-এ বাংলাদেশে প্রতিষ্ঠিত
বিষয়শ্রেণী:২০১৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের বেসরকারি বিশ্ববিদ্যালয়
বিষয়শ্রেণী:কুমিল্লা জেলার বিশ্ববিদ্যালয়
বিষয়শ্রেণী:বাংলাদেশের বিজ্ঞান ও প্রযুক্তি বিশ্ববিদ্যালয়
নিমপাড়া ইউনিয়ন

**নিমপাড়া ইউনিয়ন** বাংলাদেশের রাজশাহী বিভাগের রাজশাহী জেলার চারঘাট উপজেলার অন্তর্গত একটি ইউনিয়ন। 

## প্রশাসনিক এলাকা
নিমপাড়া ইউনিয়নের গ্রামসমূহ হল:
# ওমরগাড়ি
# বালাদিয়াড়
# জাগিরপাড়া
# নিমপাড়া
# কৈডাঙ্গা
# খড়েরবাড়ী
# ভাটপাড়া
# পশ্চিম ভাটপাড়া
# ঝাউবোনা
# ফকিরপাড়া
# কামিনী
# পাইটখালি
# কামিনী কলাবাড়িয়া
# বরকতপুর
# বাসুপাড়া
# মুলিকমাড়িয়া
# পোড়াভিটা
# হাবিবপুর
# আরাজি ভাটপাড়া
# কালাবিপাড়া
# জোতকার্ত্তিক
# কালুহাটি
# চক কৃষ্ণপুর
# রামচন্দ্রপুর
# বাসুদেবপুর
# বাগমারী
# জাগিড় নিমপাড়া
# মৌলভাগ
# নন্দনগাছী

## শিক্ষা

## দর্শনীয় স্থান

## জনপ্রতিনিধি

## আরও দেখুন
* রাজশাহী জেলা
* চারঘাট উপজেলা

## তথ্যসূত্র

## বহিঃসংযোগ
প্রাতিষ্ঠানিক ওয়েবসাইট 

বিষয়শ্রেণী:চারঘাট উপজেলার ইউনিয়ন
২০২১–২২ আয়ারল্যান্ড ক্রিকেট দলের মার্কিন যুক্তরাষ্ট্র সফর

আয়ারল্যান্ড পুরুষ ক্রিকেট দল তিনটি একদিনের আন্তর্জাতিক (ওডিআই) ও দুটি টোয়েন্টি২০ আন্তর্জাতিক (টি২০আই) ম্যাচ খেলার জন্য ২০২১ সালের ডিসেম্বর মাসে মার্কিন যুক্তরাষ্ট্র সফর করে। এ সিরিজটি ছিল কোনও পূর্ণ সদস্য দলের বিপক্ষে মার্কিন যুক্তরাষ্ট্রের প্রথম সিরিজ। এ সিরিজের পরে আয়ারল্যান্ড দল ওয়েস্ট ইন্ডিজের বিরুদ্ধে আরেকটি সিরিজ খেলে। ২০২১ সালের ২০ ডিসেম্বর একটি প্রস্তুতিমূলক ম্যাচ আয়োজিত হওয়ার কথা ছিল, কিন্তু কোভিড-১৯ সংক্রান্ত ঝুঁকির কারণে ম্যাচটি বাতিল করা হয়।

টি২০আই সিরিজের প্রথম ম্যাচে মার্কিন যুক্তরাষ্ট্র ২৬ রানে জয়লাভ করে, যেটি ছিল কোনও পূর্ণ সদস্য দলের বিরুদ্ধে মার্কিন যুক্তরাষ্ট্রের প্রথম আন্তর্জাতিক ম্যাচ জয়। সিরিজের দ্বিতীয় ম্যাচে আয়ারল্যান্ড জয়ী হলে সিরিজটি ১-১ ব্যবধানে ড্র হয়।

ওডিআই সিরিজের আগে ম্যাচ পরিচালনাকারী কর্মকর্তাদের একজনের দেহে কোভিড-১৯ ধরা পড়লে প্রয়োজনীয় সংখ্যক ম্যাচ কর্মকর্তার অভাবে সিরিজের প্রথম ম্যাচটি বাতিল করা হয়। সিরিজের দ্বিতীয় ম্যাচটি প্রাথমিকভাবে একদিন পিছিয়ে নেয়া হয়। পরবর্তীতে উভয় দলের আরও কিছু সদস্য কোভিড-১৯ দ্বারা আক্রান্ত হলে ওডিআই সিরিজটি বাতিল ঘোষণা করা হয়।

## দলীয় সদস্য

২০২১ লঙ্কা প্রিমিয়ার লিগে অংশগ্রহণের কারণে জশুয়া লিটলকে প্রাথমিকভাবে আয়ারল্যান্ডের টি২০আই দলের বাইরে রাখা হয়েছিল। কিন্তু ২০২১ সালের ১৭ ডিসেম্বর তাঁকে দলে অন্তর্ভুক্ত করা হয়। মার্কিন যুক্তরাষ্ট্রের উদ্দেশ্যে দেশ ছাড়ার আগে ক্রেইগ ইয়াং কোভিড-১৯ আক্রান্ত রোগীর সংস্পর্শে এসেছিলেন বলে নিশ্চিত করা হয়। সে কারণে উত্তর আয়ারল্যান্ডের ভ্রমণ নির্দেশিকা মোতাবেক তিনি দশ দিনের জন্য ভ্রমণে অক্ষম হয়ে পড়েন, যার ফলে তাঁকে টি২০আই দলে অন্তর্ভুক্ত করা সম্ভব হয় না। কাইল ফিলিপকে মার্কিন যুক্তরাষ্ট্রের দলে রিজার্ভ খেলোয়াড় হিসেবে রাখা হয়।

সিরিজ শুরুর আগে মার্কিন যুক্তরাষ্ট্র তাদের দলে বেশ কিছু পরিবর্তন আনে। কোভিড-১৯-এর কারণে অ্যারন জোনস, করিমা গোরে ও জাসকরন মালহোত্রা মার্কিন যুক্তরাষ্ট্রের টি২০আই দল থেকে ছিটকে পড়েন, এবং কুঁচকির চোটের কারণে রাস্টি থেরনও দল থেকে বাদ পড়ে যান। তাঁদের পরিবর্তে আলি শেখ, ইয়াসির মোহাম্মদ, ঋত্বিক বেহেরা ও রায়ান স্কটকে টি২০আই দলে নেয়া হয়। কাইল ফিলিপ রিজার্ভ খেলোয়াড়ের তালিকা থেকে নিজের নাম প্রত্যাহার করে নেন। ওডিআই দলে মার্টিন কেইন ও টি২০আই দলে সুশান্ত মোদানিকে যোগ করা হয়।

## টি২০আই সিরিজ
### ১ম টি২০আই

### ২য় টি২০আই

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## তথ্যসূত্র

## বহিঃসংযোগ
* ইএসপিএনক্রিকইনফোতে টি২০আই সিরিজের প্রধান পাতা 

বিষয়শ্রেণী:২০২১-এ আইরিশ ক্রিকেট
বিষয়শ্রেণী:২০২১–২২-এ আন্তর্জাতিক ক্রিকেট প্রতিযোগিতা
বিষয়শ্রেণী:আয়ারল্যান্ড ক্রিকেট দলের বিদেশ সফর
বিগ বাজার

**বিগ বাজার** হল হাইপারমার্কেট, ডিসকাউন্ট ডিপার্টমেন্ট স্টোর এবং মুদি দোকানের একটি ভারতীয় খুচরা চেইন। খুচরা চেইনটি কিশোর বিয়ানি তার মূল সংস্থা ফিউচার গ্রুপের অধীনে প্রতিষ্ঠা করেছিলেন, যেটি ভারতীয় খুচরা এবং ফ্যাশন বিভাগে উল্লেখযোগ্য বিশিষ্টতার জন্য পরিচিত। বিগ বাজার হল ফুড বাজার, ফ্যাশন এট বিগ বাজার  এবং ইজোন-এর মূল চেইন যেখানে এগুলোকে একই ছাদের নিচে পাওয়া যায়। এটি ব্র্যান্ড ফ্যাক্টরি, হোম টাউন, সেন্ট্রাল, ইজোনের মতো খুচরা আউটলেটগুলির ভগিনী চেইন।

২০০১ সালে প্রতিষ্ঠিত, বিগ বাজার ভারতের প্রাচীনতম  এবং বৃহত্তম হাইপারমার্কেট চেইনগুলির মধ্যে একটি, সারা দেশে যাদের ১২০টিরও বেশি শহর ও নগরে প্রায় ২৫০+ স্টোর রয়েছে। 

## ইতিহাস
বিগ বাজার ২০০১ সালে কিশোর বিয়ানি দ্বারা প্রতিষ্ঠিত হয়েছিল, যিনি মূল কোম্পানি, ফিউচার গ্রুপের প্রতিষ্ঠাতা এবং প্রধান নির্বাহী কর্মকর্তা (সিইও)।

ভারতীয় ক্রিকেট দলের প্রাক্তন অধিনায়ক মহেন্দ্র সিং ধোনি আগে বিগ বাজার ফ্যাশনের সমর্থনে কাজ করেছিলেন।

### অধিগ্রহণ
২০২০ সালে, ফিউচার গ্রুপের বিগ বাজার ₹২৪,৭১৩ কোটি ($৩.৩৬ বিলিয়ন) রুপিতে রিলায়েন্স ইন্ডাস্ট্রিজের খুচরা বিভাগ রিলায়েন্স রিটেল অধিগ্রহণ করে।  এই অধিগ্রহণ নিয়ে অ্যামাজন সিঙ্গাপুরের আদালতের দ্বারস্থ হয়েছে। তারা একটি চুক্তির উদ্ধৃতি দিয়ে বলছে যে ফিউচার গ্রুপ চুক্তিতে থাকা 'সীমাবদ্ধ তালিকায়' উল্লেখিত কোম্পানিগুলোর সাথে তারা কোন চুক্তি করতে পারে না।

## আরো দেখুন
* ডি-মার্ট
* ইজিডে
* ফুডওয়ার্ল্ড
* হাইপারসিটি
* উর্বন লেডার
* রিলায়েন্স ফ্রেশ
* স্পেন্সার্স

## তথ্যসূত্র

## বহিঃসংযোগ

* 

বিষয়শ্রেণী:মুম্বই ভিত্তিক কোম্পানি
বিষয়শ্রেণী:ভারতের সুপারমার্কেট
বিষয়শ্রেণী:ভারতের খুচরা কোম্পানি
বিষয়শ্রেণী:২০০১-এ প্রতিষ্ঠিত ভারতীয় কোম্পানি
বিষয়শ্রেণী:২০০১-এ প্রতিষ্ঠিত খুচরা কোম্পানি
সৌমিত্র শেখর দে

**সৌমিত্র শেখর দে** (**সৌমিত্র শেখর** নামে সমধিক পরিচিত) একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের বাংলা বিভাগের অধ্যাপক এবং জাতীয় কবি কাজী নজরুল ইসলাম বিশ্ববিদ্যালয়ের ষষ্ঠ উপাচার্য।

## শিক্ষাজীবন
শেরপুর সদরে তার জন্ম। ১৯৯১ সালে জাহাঙ্গীরনগর বিশ্ববিদ্যালয় থেকে তিনি প্রথম শ্রেণীতে স্নাতকোত্তর পাশ করেন। তিনি রবীন্দ্রভারতী বিশ্ববিদ্যালয় থেকে বিদ্যাসাগর অধ্যাপক ড. ক্ষেত্র গুপ্তের তত্ত্বাবধানে পিএইচডি সম্পন্ন করেন।

## কর্মজীবন
তিনি ১৯৯৬ সালে চট্রগ্রাম বিশ্ববিদ্যালয়ের বাংলা বিভাগে এবং তার পরের বছর ঢাকা বিশ্ববিদ্যালয়ের বাংলা বিভাগের প্রভাষক হিসেবে যোগদান করেন। তিনি ঢাকা বিশ্ববিদ্যালয়ের ‘নজরুল গবেষণা কেন্দ্র’ এর পরিচালক ও ‘নজরুল -অধ্যাপক’ হিসেবে কর্মরত ছিলেন।

সৌমিত্র শেখর দে ২০২১ সালের ১৫ ডিসেম্বর জাতীয় কবি কাজী নজরুল ইসলাম বিশ্ববিদ্যালয়ের উপাচার্য হিসেবে নিয়োগ লাভ করেন এবং ১৯ ডিসেম্বর অনুষ্ঠানিকভাবে বিশ্ববিদ্যালয়টির ষষ্ঠ উপাচার্য হিসেবে দায়িত্বভার গ্রহণ করেন। ২০২৪ সালের ১৪ আগস্ট তিনি বিশ্ববিদ্যালয়টির উপাচার্যের পদ থেকে পদত্যাগ করেন।

## প্রকাশনা
*‘গদ্যশিল্পী মীর মশাররফ’ (১৯৯৫; ২০০১; ২০১৫)
*নজরুল কবিতার পাঠভেদ ও অন্যান্য প্রসঙ্গ’ (২০০১)
*বাংলা ভাষা ও সাহিত্য জিজ্ঞাসা’ (২০০৪)
*‘সিভিল সোসাইটি ও অন্যান্য প্রবন্ধ’ (২০০৪)
*‘ব্যাকরণ সন্ধান’ (২০০৬)
*‘কথাশিল্প অন্বেষণ’ (২০০৬)
*‘সত্যেন সেনের উপন্যাসে জীবন ও শিল্পের মিথস্ক্রিয়া’ (২০০৭)
*‘ষাটের কবিতাঃ ভালোবাসার শরবিদ্ধ কবিকূল’ (২০১০)
*‘ভাষার প্রাণ ভাষার বিতর্ক’ (২০১১)
*‘সরকারি কর্মকমিশন ও শিক্ষাভাবনা’ (২০১২)
*‘ঢাকা বিশ্ববিদ্যালয়ঃ চেতনার বাতিঘর’ (২০১৩)
*‘নজরুলঃ আন্তঃধর্মীয় সম্প্রীতি এবং শিল্পের বোধ’ (২০১৩)
*‘মোসলেম ভারতঃ বিষয় বিশ্লেষণ’ (২০১৪; ২০১৯)
*‘শিক্ষার ধারা পরীক্ষার কারা’ (২০১৭)

## পদক
*ঢাকা বিশ্ববিদ্যালয় ডিনস এওয়ার্ড (২০০১)
*ময়েনউদ্দীন ফাউন্ডেশন পদক (২০০৮) 
*নজরুল পদক (২০১৪)

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জাহাঙ্গীরনগর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী শিক্ষায়তনিক
বিষয়শ্রেণী:বাংলাদেশী হিন্দু
বিষয়শ্রেণী:জাতীয় কবি কাজী নজরুল ইসলাম বিশ্ববিদ্যালয়ের উপাচার্য
বিষয়শ্রেণী:বাঙালি হিন্দু
বিষয়শ্রেণী:রবীন্দ্রভারতী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চট্টগ্রাম বিশ্ববিদ্যালয়ের শিক্ষক
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাঙালি লেখক
বিষয়শ্রেণী:২১শ শতাব্দীর বাংলাদেশী ব্যক্তি
বিষয়শ্রেণী:শেরপুর জেলার ব্যক্তি
মনসুরনগর ইউনিয়ন

**মনসুরনগর ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* মনসুরনগর ইউনিয়ন, কাজিপুর; (সিরাজগঞ্জ জেলা)
* মনসুরনগর ইউনিয়ন, রাজনগর; (মৌলভীবাজার জেলা)
কয়রা ইউনিয়ন

**কয়রা ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* কয়রা ইউনিয়ন, উল্লাপাড়া; (সিরাজগঞ্জ জেলা)
* কয়রা ইউনিয়ন, কয়রা; (খুলনা জেলা)
মালিগাছা ইউনিয়ন

**মালিগাছা ইউনিয়ন** বাংলাদেশের রাজশাহী বিভাগের পাবনা জেলার পাবনা সদর উপজেলার অন্তর্গত একটি ইউনিয়ন। পাবনা সদর উপজেলার সবচেয়ে গুরুত্বপূর্ণ ইউনিয়ন মালিগাছা ইউনিয়ন। পাবনা সদর উপজেলার ১০ টি ইউনিয়নের এটি একটি।

## আয়তন ও জনসংখ্যা
প্রায় ৩০ হাজার ভোটার রয়েছে। ৩৩ টি গ্রাম নিয়ে এ ইউনিয়ন গঠিত।

## শিক্ষা
এই ইউনিয়নের উল্লেখযোগ্য প্রতিষ্ঠান হাজেরা খাতুন উচ্চ বিদ্যালয়, রফিজ উদ্দিন উচ্চ বিদ্যালয়, টেবুনিয়া ওয়াসিম পাঠশালা, রূপপুর উচ্চ বিদ্যালয়,  ব্রাক প্রাথমিক বিদ্যালয়, শামসুল হুদা ডিগ্রী কলেজ, দুই নং মালিগাছা সরকারি প্রাথমিক বিদ্যালয়, ওয়েস্টার্ন ইন্টারন্যাশনাল স্কুল ।   

## দর্শনীয় স্থান
*রাজাই মন্ডল জমিদার বাড়ি, পুকুর।
*টেবুনিয়া হর্টিকালচার ফার্ম।
*টেবুনিয়া রেলওয়ে স্টেশন।
*কৃষি বীজ সংরক্ষণ কেন্দ্র।
*হাওড়া বিল ও রেল ব্রিজ। 
*জোলারপাড় ।
*আলম খন্দকারের ঘাট ও পুকুর 

## আরও দেখুন
* পাবনা জেলা
* পাবনা সদর উপজেলা

## তথ্যসূত্র

## বহিঃসংযোগ
প্রাতিষ্ঠানিক ওয়েবসাইট

বিষয়শ্রেণী:পাবনা সদর উপজেলার ইউনিয়ন
ব্ল্যাকবেরি ১০

ব্ল্যাকবেরি অপারেটিং সিস্টেমের একটি ফোন হলো ব্ল্যাকবেরি ১০।
## তথ্যসূত্র

বিষয়শ্রেণী:এআরএম অপারেটিং সিস্টেম
বিষয়শ্রেণী:ব্ল্যাকবেরি
বিষয়শ্রেণী:মোবাইল অপারেটিং সিস্টেম
বিষয়শ্রেণী:মোবাইল সফটওয়্যার
বিষয়শ্রেণী:স্মার্টফোন অপারেটিং সিস্টেম
তাজ মহল হোটেল, অ্যাবিডস

**তাজ মহল হোটেল** ভারতের হায়দ্রাবাদে অবস্থিত একটি ঐতিহ্যবাহী হোটেল। এটি অ্যবিডস উপশহরে অবস্থিত।  এটি উডুপি খাবারের জন্য জনপ্রিয়। 

## ইতিহাস
অ্যাবিডস শাখাটি ১৯৪৮ সালে দুই বন্ধু আনন্দ রাও এবং বাবু রাও এবং বাবু রাওয়ের ভাই সুন্দর রাও দ্বারা প্রতিষ্ঠিত হয়েছিল। 

## রেঁস্তোরা
রেস্তোরাঁটিতে নিরামিষ উডুপি খাবার পরিবেশন করা হয়।

## ভবন
ভবনটিকে এইচএমডিএ দ্বারা একটি ঐতিহ্যবাহী কাঠামো ঘোষণা করা হয়েছিল।

## তথ্যসূত্র

বিষয়শ্রেণী:হায়দ্রাবাদ রাজ্য
বিষয়শ্রেণী:ভারতের ঐতিহ্যবাহী হোটেল
গয়েশপুর ইউনিয়ন

**গয়েশপুর ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* গয়েশপুর ইউনিয়ন, পাবনা সদর; (পাবনা জেলা)
* গয়েশপুর ইউনিয়ন, শ্রীপুর; (মাগুরা জেলা)
স্পেন্সেস হোটেল

[ডান|থাম্ব| ১৮৫১ সালে [ফ্রেডরিক ফিবিগ|ফ্রেডরিক ফিবিগের তোলা ছবিতে স্পেন্সেস হোটেল]]
**স্পেন্সেস হোটেল** ছিল ১৮৩০ সালে কলকাতায় প্রতিষ্ঠিত একটি  হোটেল। এটি ছিল রাজভবনের কাছে।  এটা আর বিদ্যমান নেই। 
[ডান|থাম্ব| [সেন্ট জন্স চার্চ, কলকাতা|সেন্ট জনস চার্চের কাছে স্পেন্সেস হোটেল]]
বিভিন্ন সূত্র স্পেন্সেস হোটেলকে এশিয়ার প্রথম হোটেল, অথবা ভারতে বা কলকাতার প্রথম হোটেল হিসেবে বর্ণনা করা হয়।  

জুলস ভার্নের *[[স্টিম হাউস|দ্য স্টিম হাউসে]]* হোটেলটিকে এমন একটি স্থান হিসাবে উল্লেখ করা হয়েছে যেখানে কলকাতায় ভ্রমণের সময় চরিত্রের পাত্র-পাত্রীরা এই হোটেলে উঠতো।

১৮৬১ সালের ১৬ জানুয়ারি দুলীপ সিং তার মা জিন্দ কৌরের সাথে হোটেলে দেখা করেন।  তাদের পৃথক করা হয়েছিল ১৮৪৯ সালে লাহোর চুক্তির পর যখন তিনি ১০ বছর বয়সী ছিলেন এবং তারা পুনরায় একত্রিত হন যখন তিনি ২২ বয়স বয়সী ছিলেন।  এখান থেকে সিং তার মাকে ইংল্যান্ডে বসবাসের জন্য সঙ্গে নিয়ে যান।  রাজনৈতিক উত্তেজনার কারণে ব্রিটিশ সরকার স্পেন্সেস হোটেলকে একটি নিরপেক্ষ স্থান হিসেবে বেছে নেয়, যেখানে সংঘর্ষের সম্ভাবনা ছিল না। 

## তথ্যসূত্র

বিষয়শ্রেণী:বিলুপ্ত হোটেল
বিষয়শ্রেণী:কলকাতার হোটেল
বিষয়শ্রেণী:১৮৩০-এ সম্পন্ন হোটেল ভবন
বিষয়শ্রেণী:ভারতের ভেঙ্গে ফেলা ভবন ও স্থাপনা
সুজুমে

হল ২০২২ সালের জাপানি অ্যানিমেটেড চলচ্চিত্র, যেটি কোমিক্স ওয়েব ফিল্মস কর্তৃক তৈরি করা হয় এবং তোহো কোম্পানি কর্তৃক বিতরণ করা হয়। এই চলচ্চিত্রটি রচনা এবং পরিচালনা করেছেন মাকোতো শিনকাই। মাসায়োশি তানাকা এই চলচ্চিত্রটির চরিত্রগুলির নকশা বানিয়েছেন, কেনিচি সুচিয়া অ্যানিমেশন পরিচালনা করেছেন এবং তাকুমি তানজি শিল্প পরিচালনা করেছেন। এটি ২০২২ সালের শেষের দিকে জাপানে মুক্তি পায়।

## তথ্যসূত্র

## বহিঃসংযোগ
*  (জাপানি)
* 

বিষয়শ্রেণী:২০২২-এর চলচ্চিত্র
বিষয়শ্রেণী:অ্যানিমে চলচ্চিত্র
বিষয়শ্রেণী:জাপানি ভাষার চলচ্চিত্র
বিষয়শ্রেণী:ভূমিকম্প সম্পর্কে চলচ্চিত্র
বিষয়শ্রেণী:টোকিওর পটভূমিতে চলচ্চিত্র
বিষয়শ্রেণী:২০২৩-এর পটভূমিতে চলচ্চিত্র
বিষয়শ্রেণী:আইম্যাক্স চলচ্চিত্র
বিষয়শ্রেণী:জাপানি কিশোর চলচ্চিত্র
বিষয়শ্রেণী:ওয়ার্নার ব্রসের চলচ্চিত্র
বিষয়শ্রেণী:২০২২-এর মাঙ্গা
বিষয়শ্রেণী:২০২২-এর অ্যানিমে চলচ্চিত্র
আলি মাবখুত

**আলি আহমদ মাবখুত মহসিন আল হাজারি** (, ; ৫ অক্টোবর ১৯৯০; **আলি মাবখুত** নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব আল জাজিরা এবং সংযুক্ত আরব আমিরাত জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।

২০০৪–০৫ মৌসুমে, আমিরাতি ফুটবল ক্লাব আল জাজিরার যুব পর্যায়ের হয়ে খেলার মাধ্যমে মাবখুত ফুটবল জগতে প্রবেশ করেছেন এবং এই দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৮–০৯ মৌসুমে, আমিরাতি ক্লাব আল জাজিরার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।

২০০৮ সালে, মাবখুত সংযুক্ত আরব আমিরাত অনূর্ধ্ব-২০ দলের হয়ে সংযুক্ত আরব আমিরাতের বয়সভিত্তিক পর্যায়ে অভিষেক করেছিলেন। প্রায় ১ বছর যাবত সংযুক্ত আরব আমিরাতের বয়সভিত্তিক দলের হয়ে খেলার পর, তিনি ২০০৯ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ১০৪ ম্যাচে ৮১টি গোল করেছেন।

## প্রারম্ভিক জীবন
আলি আহমদ মাবখুত মহসিন আল হাজারি ১৯৯০ সালের ৫ই অক্টোবর তারিখে সংযুক্ত আরব আমিরাতের আবুধাবিতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
মাবখুত সংযুক্ত আরব আমিরাত অনূর্ধ্ব-২০ এবং সংযুক্ত আরব আমিরাত অনূর্ধ্ব-২৩ দলের হয়ে খেলার মাধ্যমে সংযুক্ত আরব আমিরাতের প্রতিনিধিত্ব করেছেন।

২০০৯ সালের ১৫ই নভেম্বর তারিখে, ১৯ বছর, ১ মাস ও ১০ দিন বয়সে, উভয় পায়ে ফুটবল খেলায় পারদর্শী মাবখুত চেক প্রজাতন্ত্রের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। উক্ত ম্যাচের ৬৮তম মিনিটে আক্রমণভাগের খেলোয়াড় আহমদ খলিলের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি সংযুক্ত আরব আমিরাত ০–০ গোলে ড্র করেছিল। সংযুক্ত আরব আমিরাতের হয়ে অভিষেকের বছরে মাবখুত সর্বমোট ১ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আমিরাতি ফুটবলার
বিষয়শ্রেণী:সংযুক্ত আরব আমিরাতের আন্তর্জাতিক ফুটবলার
বিষয়শ্রেণী:২০১২ গ্রীষ্মকালীন অলিম্পিকের ফুটবলার
বিষয়শ্রেণী:২০১৫ এএফসি এশিয়ান কাপের খেলোয়াড়
বিষয়শ্রেণী:২০১৯ এএফসি এশিয়ান কাপের খেলোয়াড়
বিষয়শ্রেণী:ইউএই প্রো লিগের খেলোয়াড়
বিষয়শ্রেণী:আবুধাবির ব্যক্তি
বিষয়শ্রেণী:সংযুক্ত আরব আমিরাতের এশিয়ান গেমস রৌপ্যপদক বিজয়ী
বিষয়শ্রেণী:ফুটবলে এশিয়ান গেমস পদক বিজয়ী
বিষয়শ্রেণী:২০১০ এশিয়ান গেমসের ফুটবলার
বিষয়শ্রেণী:২০১০ এশিয়ান গেমসের পদক বিজয়ী
বিষয়শ্রেণী:২০২৩ এএফসি এশিয়ান কাপের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:আল নাসর স্পোর্টস ক্লাবের (দুবাই) খেলোয়াড়
রংধনু ডায়েট

**রংধনু ডায়েট** বা রংধনু আহার হাল ফ্যাশনের বহুল আলোচিত একটি বিষয় যেটা স্বাস্থ্যে বিপ্লব নিয়ে আসতে পারে। রংধনু ডায়েট বলতে প্রতিদিনের খাবারে রঙ বেরঙের ফলমূল ও সবজি যোগ করা বোঝায়। এতে সকল বর্ণের জন্য দায়ী ফাইটোনিউট্রিয়েন্টস বা উদ্ভিদকণা খাবারে যোগ করা সম্ভব হয়। এসব পুষ্টি উপাদানে থাকে এন্টি অক্সিডেন্ট এবং এন্টি ইনফ্লামেটরি বৈশিষ্ট্য যা আমাদের শরীরে উৎপন্ন জায়মান অক্সিজেনকে নিষ্ক্রিয় করে এবং দীর্ঘমেয়াদী রোগব্যাধি থেকে রক্ষা করে। পুষ্টিবিদরা তাই রংধনু আহার গ্রহণ করতে জনসাধারণকে উৎসাহিত করে আসছেন।

## প্রকারভেদ
একটি রংধনুতে যেমন বিভিন্ন বর্ণের সমাহার দেখা যায়, রংধনু ডায়েট সেখান থেকে অনুপ্রাণিত হয়ে বিভিন্ন বর্ণের ফলমূল এবং সবজি খাবার সন্নিবেশ ঘটায়। রংধনু ডায়েটে সবুজ, লাল, হলুদ, কমলা, সাদা এবং নীল রঙের ফলমূল এবং শাক সবজির সমাবেশ দেখা যায়।

### সবুজ ফল ও সবজি
সবুজ ফল ও সবজি এন্টি অক্সিডেন্ট সমৃদ্ধ খাবার। বিশেষ করে সবুজ শাক দেহের ডায়েটারি ফাইবারের চাহিদা বহুলাংশে মিটিয়ে থাকে। সবুজ ফলগুলোর মধ্যে অন্যতম হচ্ছে লেবু, অ্যাভোকাডো, সবুজ আপেল ইত্যাদি। অনেক ফল কাঁচা অবস্থায় সবুজ রং ধারণ করে। সবুজ সবজি যেমন বাঁধাকপি, শালগম, শিম, বরবটি, শসা আমাদের দৈনন্দিন পুষ্টি চাহিদা মিটিয়ে থাকে।

### লাল ফল ও সবজি
ফল ও সবজির লাল বর্ণের উৎপত্তি লাইকোপেন নামক ক্যারোটিনয়েডের উপস্থিতি থেকে। এটি বিপাক ক্রিয়ায় উৎপন্ন জায়মান অক্সিজেনকে বিতাড়িত করতে সাহায্য করে। লাল ফল এর মধ্যে অন্যতম হচ্ছে আপেল, তরমুজ, চেরি, স্ট্রবেরি ইত্যাদি। লাল মরিচ, টমেটো, পেঁয়াজ লাল সবজির অন্যতম উদাহরণ।

### কমলা-হলুদ ফল ও সবজি
কমলা এবং হলুদ সবজির রঙের জন্য দায়ী বিটা ক্যারোটিন। কমলা, আনারস, পাকা পেঁপে, আম ইত্যাদি ফলে প্রচুর পরিমাণে ক্যারোটিনয়েডস থাকে যা পরবর্তীতে ভিটামিন এ তে রুপান্তরিত হয়। গাজর, মিষ্টি কুমড়া, মিষ্টি আলু, ভুট্টা ইত্যাদি সবজিতে প্রচুর পরিমাণে এন্টিঅক্সিডেন্ট পাওয়া যায়।

### নীল ফল ও সবজি
নীল ফল ও সবজিতে প্রচুর পরিমাণে এন্থোসায়ানিন নামক রঞ্জক পদার্থ থাকে। এটির উপস্থিতিতে ফলমূল এবং শাক সবজি নীল বা বেগুনী বর্ণ ধারণ করে। খুব পরিচিত একটি নিল ফল হচ্ছে জাম বা ব্লূবেরি। এছাড়া নীল ফলমূল ও সবজি অনেক দুর্লভ। নীল ফল ও সবজির অন্যতম উদাহরণ হচ্ছে আলুবোখরা, ফিগ, কিশমিশ, আঙুর, বেগুন, ইত্যাদি।

## তথ্যসূত্র

বিষয়শ্রেণী:খাদ্যাভ্যাস
দেওয়ান সিরাজুল হক

**দেওয়ান সিরাজুল হক** বাংলাদেশের রাজনীতিবিদ, যিনি তৎকালীন কুমিল্লা-৪ আসনের সংসদ সদস্য ছিলেন। তিনি ২০০২ সালের ৩ সেপ্টেম্বর কোমায় থেকে স্ট্রোকের কারণে ঢাকা মডিকেলে মারা যান।

## প্রাথমিক জীবন
দেওয়ান সিরাজুল হক ব্রাহ্মণবাড়িয়া জন্মগ্রহণ করেন।

## রাজনৈতিক জীবন
দেওয়ান সিরাজুল হক ১৯৬৯ সালে পূর্ব পাকিস্তান সড়ক পরিবহন কর্পোরেশন শ্রমিক ইউনিয়নের সাধারণ সম্পাদক ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন কুমিল্লা-৪ আসন থেকে সংসদ সদস্য নির্বাচিত হন। ১৯৬৪ সালে তিনি বাংলাদেশ মজদুর ফেডারেশনের সাধারণ সম্পাদকের দায়িত্ব পালন করেছেন।

## তথ্যসূত্র

বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:ব্রাহ্মণবাড়িয়া জেলার রাজনীতিবিদ
বিষয়শ্রেণী:২০০২-এ মৃত্যু
বিষয়শ্রেণী:কুমিল্লা জেলার ব্যক্তি
১০৩ নং ওয়ার্ড, কলকাতা পৌরসংস্থা

**ওয়ার্ড নং ১০৩, কলকাতা পৌরসংস্থা** হল কলকাতা পৌরসংস্থার ১২ নং বরোতে অবস্থিত একটি প্রশাসনিক বিভাগ, যা ভারতীয় রাজ্য পশ্চিমবঙ্গ এর দক্ষিণ কলকাতার সন্তোষপুর (সন্তোষপুর লেক-বিধান কলোনি-আধুনিক পার্ক-পূর্ব রাজাপুর-রানি রাশমনি বাগান-আদিপল্লী) এলাকার কিছু অংশ জুড়ে রয়েছে।

## ভূগোল
১০৩ নং ওয়ার্ডটি উত্তরে পূর্ব রেলওয়ে, সন্তোষপুর এভিনিউ, কালীকুমার মজুমদার রোড এবং নিউ সন্তোষপুর মেইন রোড পর্যন্ত পশ্চিমে সন্তোষপুর অ্যাভিনিউর ধারাবাহিকতায় একটি সরল রেখা দ্বারা সীমানাবদ্ধ; পূর্বে পঞ্চন্নগ্রাম খাল দ্বারা; দক্ষিণে ইস্টার্ন রেলওয়ে এবং পঞ্চানংগ্রাম খালের ক্রসিং দ্বারা; এবং পশ্চিমে ইস্টার্ন রেলওয়ে এবং কালীকুমার মজুমদার রোড।

ওয়ার্ডটি কলকাতা পুলিশের সার্ভে পার্ক পুলিশ স্টেশন দ্বারা পরিবেশিত হয়।

## জনসংখ্যা
ভারতের ২০১১ সালের আদমশুমারি অনুসারে, ১০৩ নং ওয়ার্ড, কলকাতা মিউনিসিপ্যাল কর্পোরেশনের মোট জনসংখ্যা ছিল 25,428 জন, যার মধ্যে 12,499 (49%) পুরুষ এবং 12,929 (51%) মহিলা। 6 বছরের নিচে জনসংখ্যা ছিল 1,363 জন। 103 নং ওয়ার্ডে মোট শিক্ষিতের সংখ্যা ছিল 22,806 (6 বছরের বেশি জনসংখ্যার 94.77%)।

## নির্বাচন হাইলাইট
ওয়ার্ডটি একটি সিটি পৌরসংস্থা কাউন্সিল নির্বাচনী এলাকা গঠন করে এবং যাদবপুর (বিধানসভা কেন্দ্র) এর একটি অংশ।

## তথ্যসূত্র

বিষয়শ্রেণী:কলকাতা পৌরসংস্থার ওয়ার্ড
বিষয়শ্রেণী:উইকিউপাত্তে স্থানাঙ্ক আছে
দ্য রিমেইন্স অব দ্য ডে

***দ্য রিমেইন্স অব দ্য ডে*** () নোবেল পুরস্কার বিজয়ী কাজুও ইশিগুরো রচিত ১৯৮৯ সালের উপন্যাস। এই উপন্যাসের কেন্দ্রীয় চরিত্র স্টিভেন্স দীর্ঘদিন ইংল্যান্ডের অক্সফোর্ডের নিকটবর্তী ডার্লিংটন হোমে গৃহপরিচারকের কাজ করেছেন। ১৯৫৬ সালে তিনি তার এক সহকর্মীর সাথে সাক্ষাৎ করতে পথযাত্রায় বের হন এবং ১৯২০-এর দশক থেকে ১৯৩০-এর দশকে ডার্লিংটন হলে ঘটে যাওয়া ঘটনাবলির স্মৃতিচারণ করেন।

উপন্যাসটি ১৯৮৯ সালে কথাসাহিত্যে বুকার পুরস্কার লাভ করে। এই উপন্যাস অবলম্বনে ১৯৯৩ সালে একই নামের একটি চলচ্চিত্র নির্মিত হয়, যাতে শ্রেষ্ঠাংশে অভিনয় করেন অ্যান্থনি হপকিন্স ও এমা টমসন। চলচ্চিত্রটি আটটি বিভাগে একাডেমি পুরস্কারের মনোনয়ন লাভ করে।

## চরিত্রাবলি
* মিস্টার স্টিভেন্স - বর্ণনাকারী, একজন ইংরেজ গৃহপরিচারক যিনি ডার্লিংটন হলে কাজ করতেন।
* মিস কেন্টন - ডার্লিংটন হলের গৃহপরিচারিকা, বিবাহোত্তর মিসেস বেন নামে পরিচিত।
* লর্ড ডার্লিংটন - ডার্লিংটন হলের মালিক।
* উইলিয়াম স্টিভেন্স (মিস্টার স্টিভেন্স সিনিয়র) - মিস্টার স্টিভেন্সের ৭৫ বছর বয়সী বৃদ্ধ বাবা।
* সেনেটর লুইস - একজন মার্কিন সেনেটর যিনি রাজনীতিতে অপরিপক্ক হওয়ার জন্য লর্ড ডার্লিংটনের সমালোচনা করেন।
* ইয়াং মিস্টার কার্ডিনাল - লর্ড ডার্লিংটনের একজন ঘনিষ্ঠ বন্ধু ও সাংবাদিকের পুত্র। দ্বিতীয় বিশ্বযুদ্ধের সময় সে বেলজিয়ামে মারা যান।
* এম. ডুপন্ট - লর্ড ডার্লিংটনের সম্মেলনে অংশগ্রহণকারী উচ্চ পর্যায়ের ফরাসি রাজনীতিবিদ।

## প্রকাশনার ইতিহাস
*রিমেইন্স অব দ্য ডে* ১৯৮৯ সালের মে মাসে ফেবার অ্যান্ড ফেবার থেকে যুক্তরাজ্যে প্রথম প্রকাশিত হয় এবং ১৯৮৯ সালের ৪ঠা অক্টোবর আলফ্রেড এ. নফ থেকে যুক্তরাষ্ট্রে প্রকাশিত হয়।

## উপযোগকরণ
* উপন্যাসটি অবলম্বনে ১৯৯৩ সালে *[[দ্য রিমেইন্স অব দ্য ডে (চলচ্চিত্র)|একই নামের]]* একটি চলচ্চিত্র নির্মিত হয়। এটি পরিচালনা করেন জেমস আইভরি এবং প্রযোজনা করেন ইসমাইল মার্চেন্ট, মাইক নিকল্‌স ও জন কেলি। চলচ্চিত্রটিতে স্টিভেন্স চরিত্রে অভিনয় করেন অ্যান্থনি হপকিন্স এবং মিস কেন্টন চরিত্রে এমা টমসন। চলচ্চিত্রটি আটটি বিভাগে একাডেমি পুরস্কারের মনোনয়ন লাভ করে।
* উপন্যাসটি অবলম্বনে নির্মিত দুই ঘণ্টা দৈর্ঘ্যের একটি বেতার নাটকে শ্রেষ্ঠাংশে অভিনয় করেন ইয়ান ম্যাকডায়ারমিড, যা ৮ ও ১৫ আগস্ট ২০০৩ তারিখে বিবিসি রেডিও ৪ এ প্রচারিত হয়।
* উপন্যাসটির সঙ্গীতনাট্য উপযোগী করেন আলেক্স লাভলেস, যা ২০১০ সালে লন্ডনের ইউনিয়ন থিয়েটারে মঞ্চস্থ হয়, এবং ইতিবাচক পর্যালোচনা লাভ করে।

## তথ্যসূত্র

বিষয়শ্রেণী:১৯৮৯-এর ব্রিটিশ উপন্যাস
বিষয়শ্রেণী:কাজুও ইশিগুরোর উপন্যাস
বিষয়শ্রেণী:ঐতিহাসিক উপন্যাস
বিষয়শ্রেণী:বুকার পুরস্কার বিজয়ী সৃষ্টিকর্ম
বিষয়শ্রেণী:ফেবার অ্যান্ড ফেবারের বই
বিষয়শ্রেণী:১৯৫৬-এর পটভূমিতে কল্পকাহিনী
বিষয়শ্রেণী:উইল্টশায়ারের পটভূমিতে উপন্যাস
বিষয়শ্রেণী:চলচ্চিত্রে অভিযোজিত ব্রিটিশ উপন্যাস
ভজনপুর ডিগ্রী কলেজ

**ভজনপুর ডিগ্রি কলেজ** হচ্ছে বাংলাদেশের রংপুর বিভাগের পঞ্চগড় জেলার তেঁতুলিয়া উপজেলায় অবস্থিত একটি শিক্ষাপ্রতিষ্ঠান।

## ইতিহাস
১৯৮৭ সালে দিনাজপুর-১ এর সাবেক সংসদ সদস্য জমির উদ্দিন সরকার সহ স্থানীয় শিক্ষা অনুরাগী কয় একজন ব্যাক্তিবর্গের প্রচেষ্টায় পঞ্চগড় তেঁতুলিয়া মহাসড়কে ভজনপুর বাজারস্থ করতোয়া সেতুর পূর্ব-দক্ষিণে প্রায় ৫ একর জমি নিয়ে ভজনুর ডিগ্রী কলেজ প্রতিষ্ঠিত করেন।

## অবস্থান
ভজনপুর ডিগ্রি কলেজটি তেঁতুলিয়া উপজেলার ভজনপুর বাজারে মহাসড়কের পাশেই অবস্থিত এবং কলেজটির পাশ দিয়েই করতোয়া নদী প্রবাহিত।

## অবকাঠামো
কলেজের মোট ভবন সংখ্যা ৫ (পাঁচ)। এর মধ্যে দুটি সুদৃশ্য দ্বিতল ভবন এবং তিনটি টিনশেড সেমিপাকা ভবন। প্রশাসনিক ভবনে অধ্যক্ষ ও উপাধ্যক্ষের কক্ষ সহ কলেজের সাধারণ কার্যালয় এবং শিক্ষক বিশ্রামাগার অবস্থিত। একাডেমিক ভবন সমুহে প্রয়োজনীয় শ্রেণী কক্ষ এবং তিনটি ল্যাবরেটরি ছাড়াও রয়েছে লাইব্রেরি, পরীক্ষা ব্যবস্থাপনা কক্ষ, ছাত্রী বিশ্রামাগার এবং একটি নামায ঘর। কলেজ চত্বরে সর্বদক্ষিণে সেমিপাকা ভবনটি শিক্ষকগনের আবাসিক ভবন রূপে ব্যবহৃত হয়ে থাকে। কলেজের প্রতিটি ভবনে বিদ্যুৎ ও পানি সরবরাহ ব্যবস্থা নিশ্চিত করা হয়েছে। শিক্ষা সহায়ক কার্যক্রম: স্থানীয় বিভিন্ন ক্রীড়া প্রতিযোগিতায় কলেজের ছাত্র-ছাত্রীরা নিয়মিত ভাবে সাফল্য ও কৃতিত্ব প্রদর্শন করে থাকে। কলেজের ছাত্রী সাহিদা বেগম আন্তঃ বিশ্ববিদ্যালয় হ্যান্ডবল প্রতিযোগিতায় জাতীয় বিশ্ববিদ্যালয়ের পক্ষে অংশ গ্রহন করে শ্রেষ্ঠ খেলোয়াড়ের স্বীকৃতি অর্জন করে। সাম্প্রতিক সময়ে কলেজ একাডেমিক কাউন্সিল শিক্ষার মান উন্নয়ন বিষয়ে সেমিনার আয়োজন করে। এতে জেলা ও উপজেলা প্রশাসনের শীর্ষকর্মকর্তাগণ ছাড়াও জিবি সদস্য ও স্থানীয় সুধীবৃন্দ উপস্থিত থাকেন। কলেজের শিক্ষক ও ছাত্র-ছাত্রী সমন্বয়ে সাম্প্রতিক সময়ে শিক্ষাসফর, সেমিনার সিম্পোজিয়ামে অংশগ্রহন, একুশে উদযাপন ইত্যাদি কর্মসূচি ছাড়াও বিভিন্ন সংস্থা ও সংগঠনের সহায়তায় চক্ষুশিবির, রক্তদানশিবির, এইডস বিরোধী সচেতনতা কর্মসূচি ইত্যাদি কার্যক্রমে অংশগ্রহনের সুযোগ ঘটে।

## সম্পর্কিত নিবন্ধ

# মকবুলার রহমান সরকারি কলেজ পঞ্চগড়
# পঞ্চগড় সরকারি মহিলা কলেজ

## তথ্যসূত্র

বিষয়শ্রেণী:১৯৮৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৮৭-এ বাংলাদেশে প্রতিষ্ঠিত
বিষয়শ্রেণী:পঞ্চগড় জেলার মহাবিদ্যালয়
সৈয়দ মুহাম্মদ জাফর

**সৈয়দ মুহাম্মদ জাফর সাবত আব্বাস** (, ; ২৫ আগস্ট ১৯৮৫; **সৈয়দ মুহাম্মদ জাফর** নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব আল মুহাররাক এবং বাহরাইন জাতীয় দলের হয়ে গোলরক্ষক হিসেবে খেলেন।

২০০২–০৩ মৌসুমে, বাহরাইনী ফুটবল ক্লাব মালকিয়ার যুব পর্যায়ের হয়ে খেলার মাধ্যমে জাফর ফুটবল জগৎে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০৪–০৫ মৌসুমে, বাহরাইনী ক্লাব মালকিয়ার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মালকিয়ার হয়ে তিন মৌসুমে ২৬ ম্যাচে অংশগ্রহণ করার পর ২০০৭–০৮ মৌসুমে তিনি আল মুহাররাকে যোগদান করেছেন।

জাফর ২০০৪ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ১৩৩ ম্যাচে অংশগ্রহণ করেছেন।

## প্রারম্ভিক জীবন
সৈয়দ মুহাম্মদ জাফর সাবত আব্বাস ১৯৮৫ সালের ২৫শে আগস্ট তারিখে বাহরাইনে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০০৪ সালের ১৭ই নভেম্বর তারিখে, ১৯&nbsp;বছর, ২&nbsp;মাস ও ২৩&nbsp;দিন বয়সে, ডান পায়ে ফুটবল খেলায় পারদর্শী জাফর তাজিকিস্তানের বিরুদ্ধে অনুষ্ঠিত ২০০৬ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি বাহরাইন ৪–০ গোলের ব্যবধানে জয়লাভ করেছিল। বাহরাইনের হয়ে অভিষেকের বছরে জাফর সর্বমোট ২ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাহরাইনের আন্তর্জাতিক ফুটবলার
বিষয়শ্রেণী:২০১৫ এএফসি এশিয়ান কাপের খেলোয়াড়
বিষয়শ্রেণী:বাহরাইনি ফুটবলার
বিষয়শ্রেণী:ফিফা সেঞ্চুরি ক্লাব
বিষয়শ্রেণী:বাহরাইনি প্রিমিয়ার লিগের খেলোয়াড়
বিষয়শ্রেণী:২০০৬ এশিয়ান গেমসের ফুটবলার
বিষয়শ্রেণী:২০২৩ এএফসি এশিয়ান কাপের খেলোয়াড়
বিষয়শ্রেণী:পুরুষ ফুটবল গোলরক্ষক
পিটার পার্কার (মার্ভেল সিনেমাটিক ইউনিভার্স)

**পিটার বেঞ্জামিন পার্কার** (ইংরেজি: Peter Benjamin Parker) বা **পিটার পার্কার** হলো একটি কাল্পনিক চরিত্র (সুপারহিরো) যা প্রাথমিকভাবে মার্ভেল সিনেমাটিক ইউনিভার্স (এম সি ইউ) মিডিয়া ফ্র্যাঞ্চাইজিতে টম হল্যান্ড কর্তৃক অভিনীত হয়েছে।  মার্ভেল কমিক্সের জন্য স্ট্যান লি এবং স্টিভ ডিটকো দ্বারা নির্মিত স্পাইডার-ম্যান সিরিজটি এই চরিত্রের উপর ভিত্তি করে তৈরি করা হয়েছে। পার্কারকে মিডটাউন স্কুল অফ সায়েন্স অ্যান্ড টেকনোলজি  উচ্চ বিদ্যালয়ের একজন ছাত্র হিসাবে চিত্রায়িত করা হয়েছে ৷ সেখানে তাকে একটি তেজস্ক্রিয় মাকড়সা কামড়ানোর পরে সে মাকড়সার মতো কিছূু অতিমানবীয় ক্ষমতা অর্জন করে এবং সেই ক্ষমতাগুলিকে ব্যবহার করে সুপারহিরো হিসাবে কাজ করেছিল। অবশেষে টনি স্টার্ক পার্কারকে নিয়োগ করেন, যিনি তাকে পরামর্শ দেন এবং থানোসের বিরুদ্ধে যুদ্ধের সময় তাকে অ্যাভেঞ্জার্সে নিয়োগ করেন।  পার্কার ইউরোপ জুড়ে স্কুল ভ্রমণে যাওয়ার সময় সংক্ষিপ্তভাবে মুখোমুখি হন এবং ম্যানিপুলিটিভ মিস্টিরিওর সাথে লড়াই করেন; মিস্টিরিও পার্কারকে তার হত্যার জন্য ফ্রেম করে এবং বিশ্বের কাছে তার পরিচয় প্রকাশ করে। পার্কার স্টিফেন স্ট্রেঞ্জের সাহায্য চান এবং কয়েক মাস পরে এটিকে বিপরীত করার জন্য প্ররোচিত করেন। পরে স্টিফেন স্ট্রেঞ্জ  কাস্ট করার মাধ্যমে  তার বেসামরিক ব্যক্তিত্ব সম্পর্কে বিশ্বের শেয়ার করা জ্ঞানকে স্থায়ীভাবে মুছে দেন, যার মধ্যে তার প্রিয়জন, বন্ধু এবং অন্যান্য সুপারহিরো মিত্রদের সাথে তার  যেসম্পর্ক রয়েছে সেটিও।

স্যাম রাইমির স্পাইডার-ম্যান ট্রিলজিতে (2002-2007) পিটার পার্কার এবং মার্ক ওয়েবের দ্য অ্যামেজিং স্পাইডার-ম্যান ডুওলজি (2012-2014) এ অ্যান্ড্রু গারফিল্ড অভিনীত পিটার পার্কার উভয়েরই চরিত্রটির হল্যান্ডের সংস্করণটি টোবে ম্যাগুইরে অভিনয় করেছেন। ), যাঁরা উভয়েই তাদের ভূমিকা পুনঃপ্রতিষ্ঠা করেন এবং স্পাইডার-ম্যান: নো ওয়ে হোম (2021) এ হল্যান্ডের পার্কারের সহায়ক চরিত্র হিসেবে উপস্থিত হন। অন্যান্য সংস্করণ থেকে নিজেকে আলাদা করার জন্য, তাকে অন্যান্য পার্কাররা "পিটার-ওয়ান" বলে উল্লেখ করেছেন।

পার্কার এমসিইউ-এর "ইনফিনিটি সাগা"-এর একটি কেন্দ্রীয় চরিত্র, যা 2022 সাল পর্যন্ত ছয়টি এমসিইউ চলচ্চিত্রে প্রদর্শিত হয়েছে। একটি চতুর্থ স্পাইডার-ম্যান ফিল্ম তৈরি হচ্ছে, হল্যান্ড তার ভূমিকায় পুনরায় অভিনয় করবেন বলে আশা করা হচ্ছে যা চলচ্চিত্রের একটি নতুন ট্রিলজি শুরু করবে বলে আশা করা হচ্ছে। পার্কারের বিকল্প সংস্করণগুলি ডিজনি+ অ্যানিমেটেড সিরিজে (2021—বর্তমান) এবং স্পাইডার-ম্যান: ফ্রেশম্যান ইয়ার (2024), প্রাক্তন যেখানে তিনি হাডসন টেমস  চরিত্রে কণ্ঠ দিয়েছেন। স্পাইডার-ম্যান চরিত্রে অভিনয়ের জন্য হল্যান্ড প্রশংসা পেয়েছে।

অ্যাভেঞ্জারদের মধ্যে  তিনিই সর্বকনিষ্ঠ।

## তথ্যসূত্র

বিষয়শ্রেণী:স্পাইডার-ম্যানের বিকল্প সংস্করণ
বিষয়শ্রেণী:মার্কিন সুপারহিরো
বিষয়শ্রেণী:অ্যাভেঞ্জারস (চলচ্চিত্র ধারাবাহিক)
বিষয়শ্রেণী:শিশু সুপারহিরো
বিষয়শ্রেণী:চলচ্চিত্রের পুরুষ চরিত্র
বিষয়শ্রেণী:চলচ্চিত্রের এতিম চরিত্র
বিষয়শ্রেণী:স্পাইডার-ম্যান (২০১৭-এর চলচ্চিত্র ধারাবাহিক)
বিষয়শ্রেণী:স্পাইডার-ম্যান চলচ্চিত্রের চরিত্র
বিষয়শ্রেণী:দত্তক নেওয়া সুপারহিরো
বিষয়শ্রেণী:চলচ্চিত্রের কিশোর চরিত্র
বিষয়শ্রেণী:নিউ ইয়র্ক সিটির কাল্পনিক চরিত্র
বিষয়শ্রেণী:কাল্পনিক উদ্ভাবক
বিষয়শ্রেণী:চলচ্চিত্রে পুরুষ চরিত্র
বিষয়শ্রেণী:চলচ্চিত্রে অনাথ চরিত্র
বিষয়শ্রেণী:২১শ শতাব্দীর কাল্পনিক চরিত্র
বিষয়শ্রেণী:২০১৬-এ প্রবর্তিত চলচ্চিত্রের চরিত্র
যিরমিয় (দ্ব্যর্থতা নিরসন)

**[[যিরমিয়]]** (আনু. ৬৫৫-৫৮৬ খ্রিস্টপূর্ব) হিব্রু বাইবেলের অন্যতম প্রধান নবী।

**জেরেমায়াহ**' বা **'জেরেমায়াস**' উল্লেখ করতে পারে:

**[[যিরমিয়ের পুস্তক]]*, ইহুদি-খ্রিস্টীয় ধর্মগ্রন্থে, পৃথক অধ্যায়ের সংযোগ সহ

## ব্যক্তি
* যিরমিয় (প্রদত্ত নাম)
* যিএমিয় (উপাধি)
* প্রথম যিরমিয়, ইস্রায়েল দেশের প্রথম প্রজন্মের আমোরীয় ঋষি
* দ্বিতীয় যিরমিয়, ইস্রায়েল দেশের তৃতীয় প্রজন্মের আমোরীয় ঋষি
* তৃতীয় যিরমিয়, ইস্রায়েলের দেশের চতুর্থ প্রজন্মের আমোরীয় ঋষি
* যিরমিয় (বুলগেরীয় যাজক), দশম শতাব্দীর একজন যাজক

## স্থান
* যিরমিয়, কেন্টাকি

## শিরোনামকৃত সৃষ্টিকর্ম
* ''যিরমিয়'' (চলচ্চিত্র), একটি ১৯৯৮ সালের বাইবেলীয় চলচ্চিত্র
* ''যিরমিয়'' (নাটক)
* ''যিরমিয়'' (কমিক্স), ১৯৭৯ সাল থেকে প্রকাশিত বেলজীয় ধারাবাহিক
* ''যিরমিয়'' (টিভি ধারাবাহিক)
* সিম্ফনি নং ১ (বার্নস্টেইন), ১৯৪২ সালে লিওনার্ড বার্নস্টেইন রচনা করেছিলেন
দন্তমূলীয় তাড়নজাতধ্বনি

**দন্তমূলীয় তাড়নজাতধ্বনি** একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।

আইপিএতে [ɾ]

বিষয়শ্রেণী:আন্তর্জাতিক ধ্বনিমূলক বর্ণমালা
বিষয়শ্রেণী:ধ্বনিবিজ্ঞান
৬৫ নং ওয়ার্ড, কলকাতা পৌরসংস্থা

**ওয়ার্ড নং ৬৫** হল কলকাতা পৌরসংস্থার বরো নং ৭-র একটি প্রশাসনিক বিভাগ। এটি ভারতীয় পশ্চিমবঙ্গ রাজ্যর  দক্ষিণ কলকাতার  বালিগঞ্জ (বালিগঞ্জ পার্ক), পার্ক সার্কাস, গোবরা এবং তিলজলা (কুষ্টিয়া-বন্ডেল) এলাকা নিয়ে গঠিত।

## ভূগোল
৬৫ নং ওয়ার্ডটির সীমানা: উত্তরে শামসুল হুদা রোড, পার্ক স্ট্রিট এবং তিলজলা রোড; পূর্বে তিলজলা রোড, কুষ্টিয়া রোড এবং তপসিয়া রোড; দক্ষিণে বন্ডেল রোড, পিকনিক গার্ডেন রোড এবং তিলজলা মসজিদ বাড়ি লেন; এবং পশ্চিমে আশুতোষ চৌধুরী এভিনিউ, সৈয়দ আমির আলী এভিনিউ এবং ব্রাইট স্ট্রিট।

ওয়ার্ডটি কলকাতা পুলিশের কড়েয়া এবং তিলজলা পুলিশ স্টেশন দ্বারা পরিবেশিত হয়।

কড়েয়া মহিলা থানা, দক্ষিণ-পূর্ব বিভাগ পুলিশ জেলার অধীনে সমস্ত থানা  অর্থাৎ তপসিয়া, বেনিয়াপুকুর, বালিগঞ্জ, গড়িয়াহাট, লেক, কড়েয়া, রবীন্দ্র সরোবর এবং তিলজলা উপর এখতিয়ার রয়েছে।

## জনসংখ্যা
ভারতের ২০১১ সালের আদমশুমারি অনুসারে, কলকাতা মিউনিসিপ্যাল কর্পোরেশনের ৬৫ নম্বর ওয়ার্ডের মোট জনসংখ্যা ছিল ৭২,৪২৭ জন, যার মধ্যে  ৩৮,৩১৭ (৫৩%) পুরুষ এবং ৩৪,১১০(৪৭%) মহিলা। ৬ বছরের নিচে জনসংখ্যা ছিল ৬,৪০০ জন। ৬৫ নং ওয়ার্ডে মোট শিক্ষিতের সংখ্যা ছিল ৫৩,৭৪৪ (৬ বছরের বেশি জনসংখ্যার ৮১.৪০%)।

## নির্বাচন উপাত্ত
ওয়ার্ডটি একটি সিটি মিউনিসিপ্যাল কর্পোরেশন কাউন্সিল নির্বাচনী এলাকা গঠন করে এবং এটি বালিগঞ্জ বিধানসভা কেন্দ্রর একটি অংশ।

## তথ্যসূত্র

বিষয়শ্রেণী:কলকাতা পৌরসংস্থার ওয়ার্ড
বিষয়শ্রেণী:উইকিউপাত্তে স্থানাঙ্ক আছে
৮৩ নং ওয়ার্ড, কলকাতা পৌরসংস্থা

**ওয়ার্ড নং ৮৩, কলকাতা পৌরসংস্থা** একজন প্রশাসনিক বিভাগ কলকাতা পৌরসংস্থার ৮ নং বরোতে অবস্থিত, এটি ভারতের দক্ষিণ কলকাতার কালীঘাট পাড়ার কিছু অংশ জুড়ে রয়েছে।

## ভূগোল
৮৩ নং ওয়ার্ডের উত্তরে হাজরা রোডের সীমানা রয়েছে; শ্যামা প্রসাদ মুখার্জি রোডের পূর্বে; রাশবিহারী অ্যাভিনিউয়ের দক্ষিণে; এবং পশ্চিমে টালির নালা (আদি গঙ্গা) দ্বারা। 

ওয়ার্ডটি কলকাতা পুলিশের কালীঘাট থানা দ্বারা পরিবেশিত হয়।

দক্ষিণ বিভাগের সমস্ত পুলিশ থানার উপর টালিগঞ্জ মহিলা থানার এখতিয়ার রয়েছে, অর্থাৎ পার্ক স্ট্রিট, শেক্সপিয়ার সরণি, আলিপুর, হেস্টিংস, ময়দান, ভবানীপুর, কালীঘাট, টালিগঞ্জ, চারু মার্কেট, নিউ আলিপুর এবং চেতলা।

## জনসংখ্যা
ভারতের ২০১১ সালের আদমশুমারি অনুসারে, কলকাতা পৌরসংস্থার ৮৩ নম্বর ওয়ার্ডের মোট জনসংখ্যা ছিল ২২,১৬৩ জন, যার মধ্যে ১১,১১৩ (৫০%) পুরুষ এবং ১১,০৫০ (৫০%) মহিলা। ৬ বছরের নিচে জনসংখ্যা ছিল ১,১৭১ জন। ৮৩ নং ওয়ার্ডে মোট শিক্ষিতের সংখ্যা ছিল ১৭,৯৭৬ (৬ বছরের বেশি জনসংখ্যার ৮৫.৬৩%)।

## নির্বাচন হাইলাইট
ওয়ার্ডটি কলকাতা পৌরসংস্থার একটি কাউন্সিল নির্বাচনী এলাকা গঠন করে এবং রাসবিহারী বিধানসভা কেন্দ্রর এর একটি অংশ।

## তথ্যসূত্র

বিষয়শ্রেণী:কলকাতা পৌরসংস্থার ওয়ার্ড
বিষয়শ্রেণী:উইকিউপাত্তে স্থানাঙ্ক আছে
পর্তুলিকা

**পর্তুলিকা** বা ***Portulaca umbraticola,*** যা **wingpod purslane** নামেও পরিচিত হচ্ছে একটি বহুবর্ষজীবী *portulaca* গণের সরস সপুষ্পক উদ্ভিদ।

## বর্ণনা
*যদিও এই প্রজাতিটিকে সহজেই P. oleracea* বলে ভুল করা হতে পারে, তবে এর পাতাগুলি অন্যান্য প্রজাতির তুলনায় অনেক ছোট এবং প্রশস্ত হয়ে থাকে। ফুলের রং হলুদ, গোলাপী, কমলা এবং নীল হয়ে থাকা এবং এর ডালপালা, পাতা, ফুল এবং শিকড় ভোজ্য। গাছপালা ২৫ সেন্টিমিটার পর্যন্ত বৃদ্ধি পায়।

## উপপ্রজাতি
তিনটি উপপ্রজাতি স্বীকৃত: *পি.ইউ. করোনাটা*, *পি. ইউ. ল্যান্সোলটা*, এবং মনোনীত *পি. ইউ. umbraticola*।

## তথ্যসূত্র
 

বিষয়শ্রেণী:পর্তুলাসাসি
সর্বভারতীয় গণতান্ত্রিক ছাত্র সংগঠন

**সর্বভারতীয় গণতান্ত্রিক ছাত্র সংগঠন** বা **অল ইন্ডিয়া ডেমোক্র্যাটিক স্টুডেন্টস অর্গানাইজেশন** ভারতের একমাত্র বিপ্লবী ছাত্র সংগঠন। ২৮ ডিসেম্বর ১৯৫৪ সালে প্রভাস ঘোষ এই সংগঠনটি প্রতিষ্ঠা করেন। এটি সোশ্যালিস্ট ইউনিটি সেন্টার (কমিউনিস্ট)-এর ছাত্র সংগঠন। সংগঠনটি সমস্ত ছাত্রছাত্রীকে শিক্ষা-সংস্কৃতি-মনুষ্যত্ব রক্ষার আহ্বান জানায়।

## মৌলিক দৃষ্টিভঙ্গি
সর্বভারতীয় গণতান্ত্রিক ছাত্র সংগঠনের লক্ষ্য অন্যায়, নিপীড়ন এবং শোষণের বিরুদ্ধে লড়াই করা এবং সামাজিক রূপান্তর প্রচার করা।

## লক্ষ্য এবং উদ্দেশ্য
ডান|থাম্ব| একজন AIDSO কর্মী একটি জনসমাবেশে ভাষণ দিচ্ছেন৷
AIDSO-এর প্রাথমিক উদ্দেশ্য হল কেন্দ্রীয় ও রাজ্য সরকারের পাশাপাশি সংশ্লিষ্ট অন্যান্য কর্তৃপক্ষের শিক্ষা বিরোধী নীতির বিরুদ্ধে ছাত্র আন্দোলন সংগঠিত করা এবং "একটি বৈজ্ঞানিক, ধর্মনিরপেক্ষ, গণতান্ত্রিক শিক্ষা ব্যবস্থার প্রতিষ্ঠা"।

## আন্দোলন ও প্রতিবাদ
AIDSO গঠিত হয়েছিল ২৮ ডিসেম্বর ১৯৫৪ সালে, তিনি করেছিলেন বর্তমানের এসইউসিআই পার্টির সাধারণ সম্পাদক প্রভাস ঘোষ। পঞ্চাশের দশকের শেষের দিকে, পশ্চিমবঙ্গে আসন সীমাবদ্ধতার বিরুদ্ধে একটি বৃহৎ ছাত্র আন্দোলন গড়ে ওঠে। AIDSO এই আন্দোলনে একটি গুরুত্বপূর্ণ ভূমিকা পালন করেছে। ১৯৭৪ সালে, AIDSO কটক সম্মেলন আয়োজন করে যেখানে সংগঠনটি ৮টি রাজ্যের প্রতিনিধিত্ব সহ একটি সর্বভারতীয় চরিত্রের সাথে একটি নতুন রূপে আবির্ভূত হয়।

১৯৭৫-৭৬ সালের জরুরি অবস্থার সময় ১৯৮০-এর দশকে পশ্চিমবঙ্গে বাস ও ট্রামের ভাড়া বৃদ্ধির প্রতিবাদে AIDSO এর বেশ কয়েকজন সদস্য জড়িত ছিলেন। মানিক বর্মণ, একজন স্কুল ছাত্র এবং AIDSO কর্মী, এবং রবি ঘোষ, একজন প্রধান AIDSO সংগঠক, গুরুতর বুলেটে আহত হয়েছইলো। পুরুলিয়ায় হাবুল রাজাক একজন AIDSO কর্মী এবং সোভারাম মোদক পুলিশের গুলিতে মারা গিয়েছিলো।

কেরালায়, এআইডিএসও ডিপিইপির বিরুদ্ধে একটি দীর্ঘ আন্দোলনে সংগঠনটি ভালো ভূমিকা পালন করেছিলো।

সম্প্রতি AIDSO শিক্ষার বাণিজ্যিকীকরণ, শিক্ষাকে GATS-এর আওতায় আনা, স্কুল পর্যায়ে যৌন শিক্ষা প্রবর্তন এবং এসইজেড (SEZ, Special Economic Zone) নীতির বিরুদ্ধে একটি জাতীয় আন্দোলন সংগঠিত করেছিলো।

AIDSO ভিটিইউ শিক্ষার্থীদের পুরাতন স্কিম অধ্যয়নরত শিক্ষার্থীদের সমালোচনামূলক আন্দোলনকে সক্রিয়ভাবে সমর্থন করেছিলো। রাজ্যব্যাপী VTU কলেজগুলির স্বেচ্ছাসেবী বন্ধ ছাত্রদের কাছ থেকে ব্যতিক্রমীভাবে ভাল সাড়া পেয়েছে এবং ১৬০টিরও বেশি ইঞ্জিনিয়ারিং কলেজ সম্পূর্ণরূপে বন্ধ হয়ে গেছে। ব্যাঙ্গালোরের মহীশূর ব্যাংক সার্কেলের কাছে ছাত্ররা ব্যাপক বিক্ষোভ করেছিল।

## AIDSO দ্বারা প্রতিবাদ
AIDSO সেমিস্টার সিস্টেম এবং পছন্দ ভিত্তিক ক্রেডিট সিস্টেম (CBCS) এর বিরুদ্ধে দেশ পর্যায়ে প্রতিবাদের আয়োজন করেছে। 

## নেতৃত্ব
সভাপতি - কমরেড সৌরভ ঘোষ

সাধারণ সম্পাদক - কমরেড শিবাশীষ প্রহরাজ

অফিস সম্পাদক- কমরেড প্রশান্ত কুমার 

কোষাধ্যক্ষ - কমরেড সামসুল আলম 

আন্তর্জাতিক সংযোগ বিষয়ক সম্পাদক- কমরেড মনিশংকর পট্টনায়ক

## উত্তরবঙ্গ বিশ্ববিদ্যালয়ের জমি বিক্রির বিরুদ্ধে আন্দোলন

থাম্ব|উত্তরবঙ্গ বিশ্ববিদ্যালয়ের জমি বিক্রির বিরুদ্ধে পোস্টার লিখেছেন ডিএসও কর্মীরা

## আরো দেখুন
* সোশ্যালিস্ট ইউনিটি সেন্টার অফ ইন্ডিয়া (কমিউনিস্ট)

## তথ্যসূত্র

## বহিঃসংযোগ
* 
* অল ইন্ডিয়া ডেমোক্রেটিক স্টুডেন্টস অর্গানাইজেশনের 50 তম বার্ষিকী পালন

বিষয়শ্রেণী:ভারতের স্বেচ্ছাসেবী সংগঠন
বিষয়শ্রেণী:১৯৫৪-এ ভারতে প্রতিষ্ঠিত
বিষয়শ্রেণী:ভারতের কমিউনিস্ট পার্টির ছাত্র শাখা
বিষয়শ্রেণী:ভারতের সমাজতান্ত্রিক ঐক্য কেন্দ্র (কমিউনিস্ট)
আব্বাস আইয়াদ

**আব্বাস সাইদ আলি মনসুর আইয়াদ** (, ; ১১ মে ১৯৮৭; **আব্বাস আইয়াদ** নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব আল আহলি এবং বাহরাইন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।

২০০৫–০৬ মৌসুমে, বাহরাইনী ক্লাব আল আহলির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল আহলির হয়ে ৭ মৌসুম অতিবাহিত করার পর ২০১২–১৩ মৌসুমে তিনি আল মুহাররাকে যোগদান করেছেন। ২০১৯–২০ মৌসুমে, তিনি আল মুহাররাক হতে পুনরায় বাহরাইনী ক্লাব আল আহলিতে যোগদান করেছেন।

আব্বাস ২০০৬ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ১৯ ম্যাচে অংশগ্রহণ করেছেন।

## প্রারম্ভিক জীবন
আব্বাস সাইদ আলি মনসুর আইয়াদ ১৯৮৭ সালের ১১ই মে তারিখে বাহরাইনে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০০৬ সালের ১১ই অক্টোবর তারিখে, ১৯&nbsp;বছর ও ৫&nbsp;মাস বয়সে, ডান পায়ে ফুটবল খেলায় পারদর্শী আব্বাস অস্ট্রেলিয়ার বিরুদ্ধে অনুষ্ঠিত ২০০৭ এএফসি এশিয়ান কাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি অস্ট্রেলিয়া ২–০ গোলের ব্যবধানে জয়লাভ করেছিল। বাহরাইনের হয়ে অভিষেকের বছরে আব্বাস মাত্র ১ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাহরাইনের আন্তর্জাতিক ফুটবলার
বিষয়শ্রেণী:বাহরাইনি ফুটবলার
বিষয়শ্রেণী:বাহরাইনি প্রিমিয়ার লিগের খেলোয়াড়
বিষয়শ্রেণী:২০১১ এএফসি এশিয়ান কাপের খেলোয়াড়
বিষয়শ্রেণী:২০০৬ এশিয়ান গেমসের ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
এরাতোস্থেনেস ছাকনি

গণিতে, এরাতোস্থেনেস ছাকনি হলো একটি নির্দিষ্ট সীমার মধ্যে মৌলিক সংখ্যাসমুহ নির্ণয়ের প্রাচীন অ্যালগরিদম।
ডান|ফ্রেম|এরাতোস্থেনেস ছাকনি: ১২১ পর্যন্ত মৌলিক সংখ্যা নির্ণয়ে অ্যালগরিদমের ধাপ।২ হতে শুরু করে এক এক করে যৌগিক সংখ্যা অর্থাৎ মৌলিক সংখ্যার গুণিতক সমুহ চিহ্নিত করে এটি কাজ করে। কোন মৌলিক সংখ্যার গুণিতক সমুহ সেই সংখ্যা হতে শুরু হয়ে একটি ধারা গঠন করে এবং ধরার প্রতিটি পদের পার্থক্য ধ্রুব থাকে এবং ঐ মৌলিক সংখ্যাটির সমান হয়। যখন মৌলিক সংখ্যার গুণিতক সমুহ চিহ্নিত করা শেষ হয়, বাকি থাকা সংখ্যাগুলোই মৌলিক।

## সাধারণ বিবরণ
মৌলিক সংখ্যা হলো সেই সকল স্বাভাবিক সংখ্যা যাদের কেবল মাত্র দুইটি গুণনিয়ক রয়েছে। মৌলিক সংখ্যাকে কেবল মাত্র ১ এবং সেই সংখ্যাটি দ্বারা ভাগ করা যায়।

n এর সমান কিংবা ছোট সংখ্যাগুলোর মাঝে মৌলিক সংখ্যাগুলো ইরাতোস্থিনিস অ্যালগরিদম এর সাহায্যে বের করতে:
* 2 থেকে n পর্যন্ত সংখ্যাগুলোর তালিকা করতে হবে।
* প্রাথমিকভাবে, ধরি p=2, যা প্রথম মৌলিক সংখ্যা।
* p থেকে p এর গুণিতকসমুহ n পর্যন্ত চিহ্নিত করি। ( p কে চিহ্নিত করা যাবে না।)
* পর্যায়ক্রমে, p= 3, 5 কিংবা অন্যান্য মৌলিক সংখ্যা ধরে ধাপ ৩ এর পুনরাবৃত্তি করতে হবে। যখন, p^2 তালিকার সর্বোচ্চ সংখ্যা হতে বড় হবে, তখন থামতে হবে।
বাদ পড়া সংখ্যা গুলোই মৌলিক সংখ্যা।

### উদাহরণ
১ থেকে ৩০ পর্যন্ত মৌলিক সংখ্যা গুলো বের করতে হলে

প্রথমে ২ হতে ৩০ পর্যন্ত ৩০ পর্যন্ত সংখ্যাগুলোর তালিকা তৈরি করি:
 &nbsp;2  3  4  5  6  7  8  9  10 11 12 13 14 15 16 17 18 19 20 21 22 23 24 25 26 27 28 29 30 
তালিকার প্রথম সংখ্যা 2। প্রতিবার 2 যোগ করে পরবর্তী সংখ্যাগুলো কেটে দেই। :

 &nbsp;2  3  5  7  9   11  13  15  17  19  21  23  25  27  29  
এরপর তালিকাতে ৩ আছে। প্রতিবার ৩ যোগ করে ৩ এর গুণিতক সমুহ কেটে দিই।
 &nbsp;2  3  5  7  11  13  17  19  23  25  29  
এরপর ৫ এর গুণিতক সমুহ কেটে দিই।
 &nbsp;2  3  5  7  11  13  17  19  23  29  
এরপর ৭ এর গুণিতক সমুহ কাটতে হবে। কিন্তু ৭ এর গুণিতক সমুহ ইতোমধ্যে কাটা হয়েছে। যেহেতু (৭×৭) ৩০ এর চেয়ে বড়। তাই বাদ পড়া সংখ্যা গুলোই ৩০ এর নিচের মৌলিক সংখ্যা।
 &nbsp;2  3     5     7           11    13          17    19          23                29

## তথ্যসূত্র

## বহিঃসংযোগ
* primesieve – Very fast highly optimized C/C++ segmented Sieve of Eratosthenes
* ''Eratosthenes, sieve of'' at Encyclopaedia of Mathematics
* Interactive JavaScript Page
* Sieve of Eratosthenes by George Beck, Wolfram Demonstrations Project.
* Sieve of Eratosthenes in Haskell
* Sieve of Eratosthenes algorithm illustrated and explained. Java and C++ implementations.
* A related sieve written in x86 assembly language
* Fast optimized highly parallel CUDA segmented Sieve of Eratosthenes in C
* SieveOfEratosthenesInManyProgrammingLanguages c2 wiki page
* The Art of Prime Sieving Sieve of Eratosthenes in C from 1998 with nice features and algorithmic tricks explained.

বিষয়শ্রেণী:প্রাথমিক অভীক্ষা

বিষয়শ্রেণী:অ্যালগোরিদম
কিউক্যাড

থাম্ব
**কিউক্যাড** (Qcad) হলো একটি কম্পিউটার-ভিত্তিক নকশার সফটওয়্যার যা দ্বিমাত্রিক নকশা ও খসড়া তৈরির জন্য ব্যবহার করা হয়। এই সফটওয়্যার টি লিনাক্স, অ্যাপল ম্যাকওএস, ইউনিক্স এবং মাইক্রোসফট উইন্ডোজের জন্য উপলব্ধ। কিউক্যাডের গ্রাফিক্যাল ইন্টারফেসটি কিউট ফ্রেমওয়র্কের উপর ভিত্তি করে তৈরি করা হয়েছে।

## বৈশিষ্ট্য

## তথ্যসূত্র


## বহিঃসংযোগ
* 
* 
* একটি টিউটোরিয়াল
* কিউক্যাড কমিউনিটি ফোরাম
* কিউক্যাড ডাউলোড সকল প্লাটফর্মের জন্য

বিষয়শ্রেণী:দ্বিমাত্রিক কম্পিউটার-সহায়ক নকশাকারী সফটওয়্যার
বিষয়শ্রেণী:লিনাক্সের জন্য কম্পিউটার-সহায়ক নকশাকারী সফটওয়্যার
বিষয়শ্রেণী:বিনামূল্যের কম্পিউটার-সহায়ক নকশাকারী সফটওয়্যার
বিষয়শ্রেণী:বিনামূল্যের শিক্ষামূলক সফটওয়্যার
বিষয়শ্রেণী:ম্যাকওস কম্পিউটার-সহায়ক নকশাকারী সফটওয়্যার
বেসামরিক প্রতিরক্ষা

**বেসামরিক প্রতিরক্ষা** বলতে বিভিন্ন প্রাকৃতিক দুর্যোগ বা মানবসৃষ্ট দুর্যোগ (যেমন যুদ্ধ) বা অন্য কোনও জরুরি অবস্থাকালীন সময়ে কোনও রাষ্ট্রের বেসামরিক নাগরিকদের জানমালের প্রতিরক্ষা বা সুরক্ষা দানকারী বিভিন্ন ধরনের জরুরি সেবামূলক কর্মকাণ্ডকে বোঝায়, যা সাধারণত বেসামরিক নাগরিকদের একটি সুসংগঠিত স্বেচ্ছাসেবী বাহিনী প্রদান করে থাকে। একে ইংরেজিতে "সিভিল ডিফেন্স" বা "সিভিল প্রোটেকশন" নামে ডাকা হয়।

বেসামরিক প্রতিরক্ষায় জরুরি অবস্থাকালীন কর্মকাণ্ডের মূলনীতিগুলি ব্যবহার করা হয় : বিপদ প্রতিরোধ,  নিরসন, প্রস্তুতি, প্রত্যুত্তর, জরুরি অবস্থাকালীন স্থানান্তরণ এবং পূর্বাবস্থায় প্রত্যাবর্তন। এই ধরনের কর্মসূচিগুলি সম্ভবত ১৯২০-এর দশকের বা তারও আগে আলোচিত হয়েছিল। ১৯৩০-এর দশকে যুদ্ধ ও যুদ্ধবিমান থেকে গোলাবর্ষণের হুমকি বৃদ্ধি পেলে কিছু কিছু দেশে এগুলি বাস্তবায়ন করা শুরু হয়। পরবর্তীতে পারমাণবিক অস্ত্রের হুমকি বাস্তবে রূপ পেলে বেসামরিক প্রতিরক্ষার ধারণাটি ব্যাপকভাবে বিস্তার লাভ করে। স্নায়ুযুদ্ধের সমাপ্তির পরে বেসামরিক প্রতিরক্ষার লক্ষ্য বদলে যায়। সামরিক আক্রমণের পরিবর্তে জরুরি অবস্থা এবং প্রাকৃতিক দুর্যোগের মোকাবেলা মুখ্য হয়ে ওঠে। এই নতুন ধারণাটিকে বেশ কয়েকটি পরিভাষার সাহায্যে বর্ণনা করা হয় যেগুলি প্রতিটির নিজস্ব অর্থ বৈচিত্র্য রয়েছে। যেমন সংকট ব্যবস্থাপনা, জরুরি অবস্থা ব্যবস্থাপনা,  জরুরি অবস্থার জন্য প্রস্তুতি, সম্ভাব্য বিপদ পরিকল্পনা, নাগরিক কন্টিনজেন্সি, নাগরিক সাহায্য ও নাগরিক সুরক্ষা।

কিছু কিছু দেশে বেসামরিক প্রতিরক্ষাকে দেশের সামগ্রিক প্রতিরক্ষার একটি গুরুত্বপূর্ণ অংশ হিসেবে দেখা হয়। যেমন সুইডেনে সম্পূর্ণ প্রতিরক্ষা পরিভাষাটি দিয়ে বহু বিভিন্ন ধরনের জাতীয় সম্পদকে প্রতিরক্ষার কাজে নিবেদিত করাকে বোঝায় যার মধ্যে বেসামরিক জীবনের সমস্ত দিক অন্তর্ভুক্ত থাকে। কিছু কিছু দেশে নাগরিক বেসামরিক প্রতিরক্ষাকে আধা সামরিক বাহিনীর সাথে সম্পর্কিত করা হয়েছে কিংবা এটিকে সেনাবাহিনীর সশস্ত্রবাহিনী সমূহের মধ্যে অঙ্গীভূত করে নেওয়া হয়েছে; যেমন সোভিয়েত ইউনিয়নের বেসামরিক প্রতিরক্ষা বাহিনী।

## তথ্যসূত্র

বিষয়শ্রেণী:বেসামরিক প্রতিরক্ষা
বিষয়শ্রেণী:জরুরি অবস্থাকালীন ব্যবস্থাপনা
বিষয়শ্রেণী:১৯৪৮-এ প্রতিষ্ঠিত সংগঠন
বাংলাদেশের স্বাধীনতা যুদ্ধের ৩নং সেক্টর

'''বাংলাদেশের স্বাধীনতা যুদ্ধের''' **৩নং সেক্টর** হলো সিলেট জেলার হবিগঞ্জ মহকুমা, কিশোরগঞ্জ মহকুমা, আখাউড়া-ভৈরব রেললাইন থেকে উত্তর-পূর্ব দিকে কুমিল্লা ও ঢাকা জেলার অংশবিশেষ নিয়ে গঠিত একটি সেক্টর। সেক্টরটির সদরদপ্তর ছিলো হেজামারায়। ১৯৭১ সালের ১০ এপ্রিল থেকে ২১ জুলাই পর্যন্ত সেক্টর কমান্ডারের দায়িত্ব পালন করেন মেজর কে এম শফিউল্লাহ। এরপরে দায়িত্ব নেন মেজর এ এন এম নুরুজ্জামান, তিনি ২৩ জুলাই ১৯৭১ থেকে ১৪ ফেব্রুয়ারি, ১৯৭২ পর্যন্ত এই দায়িত্ব পালন করেন। এই সেক্টরটি ১০টি সাব-সেক্টরে বিভক্ত হয়ে যুদ্ধ পরিচালনা করেছে। ইস্ট বেঙ্গল, সিলেট ও ময়মনসিংহের ইপিআর বাহিনী মিলে ৩ নম্বর সেক্টর গঠিত হয়েছিলো। এই সেক্টরের আওতাধীন ছিলো প্রায় ১৯টি গেরিলা ঘাঁটি।

## বিস্তৃত অঞ্চল
সেক্টরটির সমস্ত অঞ্চল গাঠনিক অঞ্চল বলতে, এটি বৃহত্তর ময়মনসিংহ জেলার কিশোরগঞ্জ মহকুমা, বৃহত্তর সিলেট জেলার হবিগঞ্জ মহকুমা, ঢাকা জেলার গাজীপুর ও নরসিংদী মহকুমা, ব্রাহ্মণবাড়িয়ার উত্তরাংশ ও নারায়ণগঞ্জের একাংশ নিয়ে গঠিত হয়েছিল। এটি ভৌগোলিকভাবে ২৩°৯০′ থেকে ২৪°৬০′ উত্তর অক্ষরেখা এবং ৯০° থেকে ৯১°৯০′ পূর্ব দ্রাঘিমা রেখার মধ্যে অবস্থিত ছিলো। ৩ নং সেক্টরের উত্তরে ১১ নং সেক্টর, দক্ষিণে ২ নং সেক্টর, পশ্চিমে টাঙ্গাইল ও মানিকগঞ্জ আর পূর্বে সিলেটের মৌলভীবাজার ও ভারতের ত্রিপুরা রাজ্যের অবস্থান ছিলো। মোট কথা সেক্টরটির সর্বমোট আয়তন ছিল প্রায় ৯,৮০০ বর্গ কিলোমিটার।

## অঞ্চলের প্রকৃতি
এই সেক্টরের ভূ-প্রকৃতি ছোট ছোট পাহাড় ও টিলা, সাধারণ সমতল ভূমি সমন্বয়ে গঠিত ছিলো। এছাড়াও চা বাগান, নদ-নদী, খাল-বিল এবং হাওর-বাওরের প্রাচুর্য ছিলো। গবেষকদের মতে, এই সেক্টরটি বর্ষা আর শীতকালে সাধারণ যুদ্ধের জন্য উপযুক্ত ছিলোনা, বরং ভৌগোলিক কারণে অঞ্চলটি গেরিলা যুদ্ধের জন্য অনেকটা উপযুক্ত ছিলো। 

সেক্টরটিতে পুরাতন ব্রহ্মপুত্র ছাড়াও শীতলক্ষ্যা, সুরমা ও কুশিয়ারা, আড়িয়াল খাঁ, তিতাসসহ আরো অনেক উল্লেখযোগ্য নদী ছিল। পূর্বদিক দিয়ে ঢাকা প্রবেশের ক্ষেত্রে এই নদীসমূহ ছিল  অন্যতম প্রধান বাধা। এছাড়াও তেঘরিয়া, বাঘা, ঘনিয়াভাঙ্গা, কালেশ্বর, হুমাইপুর, সুরমা, বাউলা প্রভৃতি অনেক উল্লেখযোগ্য হাওর ও বিল ছিলো। এই এলাকার প্রধান যোগাযোগ ব্যবস্থা জলপথ হওয়ায় মুক্তিবাহিনীর সুবিধাই হয়েছিলো, মুক্তিবাহিনিরা প্রায়ই এসব পথে গুপ্ত ও গেরিলা হামলা চালাতো।

### যোগাযোগ ব্যবস্থা
এই সেক্টরের সাথে ঢাকার রেলপথের যোগাযোগ ব্যবস্থা ছিলো। রেলপথের আখাউড়া-শায়েস্তাগঞ্জ রেলপথটি সীমান্তের কাছাকাছি অবস্থিত হওয়ায় পাকিস্তানি সেনাদের জন্য বেশ প্রতিকূল একটি স্থান ছিল। এই সেক্টরে বেশ কিছু ছোট-বড় রেলসেতু ছিল, এদের মধ্যে ভৈরব সেতু উল্লেখযোগ্য। ভৈরব সেতুটি পাকিস্তানি বাহিনী ও মুক্তিবাহিনীর উভয়ের লক্ষ্যবস্তু ছিলো।

এছাড়া সেক্টরের প্রধান সড়কগুলোর মধ্যে মধ্যে ঢাকা-গাজীপুর-ময়মনসিংহ মহাসড়ক উল্লেখযোগ্য ছিলো। ময়মনসিংহ অঞ্চলে অস্ত্র-সস্ত্র ও সৈন্য পাঠানোর জন্য তারা এই মহাসড়ক ব্যবহার করতো। বিশেষভাবে উল্লেখ্য যে, বাংলাদেশের যৌথবাহিনীর ঢাকা দখল করার সময় এই রুট দিয়েই রাজধানীতে প্রবেশ করেছিলো।

## তথ্যসূত্র

বিষয়শ্রেণী:সিলেটের ইতিহাস
বিষয়শ্রেণী:বাংলাদেশের স্বাধীনতা যুদ্ধের সেক্টর
বিষয়শ্রেণী:১৯৭১-এ বাংলাদেশ
মায়াক্কাম এন্না

***মায়াক্কাম এন্না*** () হল ২০১১ সালে মুক্তিপ্রাপ্ত একটি ভারতীয় সঙ্গীতধর্মী নাটকীয় তামিল চলচ্চিত্র। এটি রচনা ও পরিচালনা করেছেন সেলভারাঘবন। অউম প্রোডাকশন সেলভারাঘভানের সহযোগিতায় জেমিনি ফিল্ম সার্কিট তার নিজস্ব ব্যানারের এই চলচ্চিত্রটি প্রযোজনা করে। এতে নবাগত রিচা গঙ্গোপাধ্যায়ের সাথে তার ভাই ধনুষ অভিনয় করেছেন। এতে সংগীত পরিবেশন করেছেন জিভি প্রকাশ কুমার এবং চিত্রগ্রহণ পরিচালনা করেছেন রামজি। *মায়াক্কাম এন্নায় একজন উচ্চাকাঙ্ক্ষী* বন্যপ্রাণী চিত্রগ্রাহক এবং এতে তার জীবনের সংগ্রামের গল্প চিত্রিত করা হয়েছে। জেমিনি ফিল্ম সার্কিট দ্বারা প্রযোজিত এবং বিতরণ করা এই চলচ্চিত্রটি ২৫ নভেম্বর ২০১১-এ মুক্তি পায়।  এই ছবিটিই তেলুগুতে *মিস্টার কার্তিক* নামে ডাবিং করে মুক্তি দেওয়া হয়েছিল।

## তথ্যসূত্র

বিষয়শ্রেণী:তামিল ভাষার চলচ্চিত্র
বিষয়শ্রেণী:২০১১-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় প্রণয়ধর্মী নাট্য চলচ্চিত্র
বিষয়শ্রেণী:২০১০-এর দশকের তামিল ভাষার চলচ্চিত্র
রামজি (চিত্রগ্রাহক)

**রামজি** (জন্ম ৩১ জুলাই ১৯৬১) একজন ভারতীয় চলচ্চিত্র চিত্রগ্রাহক যিনি তামিল, হিন্দি এবং মালয়ালম ভাষায় কাজ করেছেন।  তিনি সঙ্গীত শিভান, আমির সুলতান, সেলভারাঘবন এবং মোহন রাজার মতো পরিচালকদের সাথে তার সংযোগের জন্য সুপরিচিত। তিনি মায়াক্কাম এন্না তামিল সিনেমায় সঙ্গীত পরিচালনা করেছেন।

## তথ্যসূত্র

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:তামিল চলচ্চিত্রের চিত্রগ্রাহক
বিষয়শ্রেণী:মালয়ালম চলচ্চিত্রের চিত্রগ্রাহক
বিষয়শ্রেণী:তাঞ্জাবুরের ব্যক্তি
বিষয়শ্রেণী:২০শ শতাব্দীর ভারতীয় আলোকচিত্রশিল্পী
বিষয়শ্রেণী:২১শ শতাব্দীর ভারতীয় আলোকচিত্রশিল্পী
বিষয়শ্রেণী:তামিলনাড়ুর চিত্রগ্রাহক